Tolong jelaskan mengenai Stroberi kabun dalam bahasa minangkabau

Stroberi atau tapeknyo stroberi kebun (dikana juo jo namo arbei, bahaso Balandonyo aardbei) adolah sabuah varietas stroberi nan paliang banyak dikana di dunia. Samo ajak spesies lain pado genus Fragaria (stroberi), buah iko barado dalam kaluargo Rosaceae. Sacaro umum buah iko bukanlah buah, malainkan buah semu, artinyo dagiang buahnyo indak baâsal dari ovari tanaman (achenium) tapi dari bagian bawah hypanthium nan babantuak mangkuak tampek ovari tanaman tu barado.

Buah stroberi bawarno hijau kaputihan katiko sadang bakambang, dan pado kabanyakan spesies baubah manjadi sirah katiko masak. Namonyo baâsa dari bahaso Inggirih kuno streawberige nan marupoan gabuangan dari streaw atau "straw" dan berige atau "berry". Alasan maâgiah namo iko masih indak jaleh. Babarapo spesies Lepidoptera maâmbiak sumber makanannyo dari tumbuahan stroberi, manjadikan spesies iko hama utamo tanaman stroberi.